alexandrainst/scandi-wiki huggingface dataset:
Epoke

Ein epoke er eit tidpunkt då ein ny utviklingsfase, ei ny tidsrekning eller ein historisk periode byrjar, t.d. då Roma vart grunnlagd, Kristi fødsel osv. Det vert òg nytta om avgrensa avsnitt i historia, kjenneteikna av viktige hendingar. Desse hendingane som særpregar eit tidsrom og skil dei ut som eigne epokar, vert kalla epokal.

Ein astronomisk epoke er eit tidspunkt som er vald som fast referanse, t.d. byrjinga av ei tidsrekning, medan ein geologisk epoke er eit tidsavsnitt i historia til jorda.

Kjelder

Kronologi
Kalenderæraer
Ulsterfrakk

Ulsterfrakk eller berre ulster (frå engelsk ulster [overcoat], etter den nordirske provinsen Ulster) viser til ein lang og vid frakk av grovt ulltøy, ofte utstyrt med belte. 

Plagget har utgangspunkt i ein viktoriansk yterrfrakk med ein kort kappe på. Etter edvardiansk tid forsvann kappen.

Plagget er nemnd i fleire Sherlock Holmes-forteljingar, og blei brukt av Basil Rathbone i filmatiseringar av rolla.

Kjelder
ulster i Norsk Ordbok
Denne artikkelen bygger på «Ulster coat» frå ,  den 7. juni 2016.  
 

Ytterklede
Klede for overkroppen
Engelske ord og uttrykk
Kontaktleidning

Kontaktleidning, som òg vert kalla køyreleidning eller  luftleidning, er ein elektrisk leidning,  vanlegvis av kopar, som er hengd opp på langs over skjenene for jarnbane eller sporvogn (trikk), og over gater i ruta for trolleybussar, for at tog som vert drive med elektrisitet, sporvogn og trolleybussar, kan få straumen tilført frå leidningen gjennom ein straumavtakar på taket.  Skjenegåande køyretøy treng berre ein kontaktledning, då skjenene vert nytta som den andre leidningen, medan trolleybussar, som går på vanlege gummihjul, treng to kontaktleidningar isolerte frå kvarandre.

Kontaktleidningen for tog vert halde oppe av ei eit system av stolpar med elektrisk isolerte utliggjarar som held leidninga på rett plass over skjenegangen. Ein særskild berekabel vert nytta for å halde leidningen oppe. Då leidningen må vere stram, vert både leidningen og berekabelen halde stramme ved hjelp av eit system med hengande lodd. For å gje jamn slitasje på den skjena på straumavtakaren som tek opp straumen frå leidningen, ligg leidningen i sikksakk i høve til midtlinja i sporet, med utslag til kvar side på 30-40 centimeter.

I tunnelar kan kontaktleidningen vere erstatta av ei kontaktskjene opphengd under tunnelkvelven. Kontaktskjener er òg ofte nytta i verkstadhallar for elektriske tog, på jarnbanebruer som kan opnast for skipstrafikk, og i somme andre høve.

For sporvogn (trikk) i bygatar og på andre baner der farta er låg, og for trolleybussar, vert kontaktleidningen hengd opp etter eit enklare system, ofte berre i isolerte kablar strekt over gata og festa til husa langsetter gata, og det er ikkje naudsynt å nytta lodd for å halde leidningen stram. For moderne trikkar med høgare fart, til dømes bybanar, vert det gjerne nytta kontaktleidningssystem meir likt det som vert nytta på jarnbaner.

På T-baner er det i staden for kontaktleidning, vanlegvis ei straumskjene langsetter sporet, og straumavtakarar på boggiane på somme av vognene.

Jarnbane
Sporvogn
Bussar
Emmanuel Petit

Emmanuel Laurent Petit () er ein fransk tidlegare fotballsspelar frå Dieppe som vart verdsmeister 1998 og europameister 2000 med Frankrike.

Klubbspel
Petit var forsvarspelar i AS Monaco frå 1989 til 1997. Han var med å vinne den franske cupfinalen i 1991 og vart så seriemeister i sin siste sesong med klubben. Sommaren 1997 vart han overført til London-klubben Arsenal FC, som då vart trena av Arsène Wenger, hans tidlegare sjef i Monaco.

I Arsenal vart Petit omskulert til defensiv midtbanespelar, ein posisjon han hadde resten av karrieren. I sin fyrste sesong hos Arsenal var han med på å vinne dobbelt, då laget gjekk til topps i både Premier League og FA-cupen. Etter tre år i Arsenal flytta han til FC Barcelona, der han hadde ein suksessfattig sesong. Allereie sommaren 2001 var han tilbake i London, men då hos byrivalen Chelsea FC. Han vart etter kvart benkeslitar og la opp i 2004.

Landslagsspel
Petit deltok i verdsmeisterskapane i fotball 1998 og 2002, og i europameisterskapen 2002. Under verdsmeisterskapen 1998 på heimebane var han ein av dei store profilane på det franske landslaget som tok landets fyrste VM-tittel. Han skåra då sigersmålet i gruppespel-kampen mot Danmark, og i VM-finalen mot Brasil signerte han den siste målet i kampen, 3-0-målet. I tida 1990-2003 aksla Petit den franske landslagdrakta 63 gongar, og skåra seks mål.

Kjelder
Denne artikkelen bygger på «Emmanuel Petit» frå ,  den 7. juni 2016.  
 

Franske fotballspelarar
Monaco-spelarar
Arsenal-spelarar
Barcelona-spelarar
Chelsea-spelarar
Spelarar i Fotball-EM 1992
Spelarar i Fotball-VM 1998
Spelarar i Fotball-EM 2000
Spelarar i Fotball-VM 2002
Ernest William Brown

Ernest William Brown () var ein britisk matematikar og astronom, som arbeidde det meste av karrieren sin i USA. 

Han var professor ved Yale University 1907–1932. Han er særleg kjend for teorien sin om rørsla til månen (1901–1908) og for månetabellane sine, Tables of the Motion of the Moon (3 bd., 1919), til å avgjere formørkingar.

Han studerte òg rørsla til planetar og rekna ut banen til trojanske asteroidar.

Prisar og utmerkingar

Prisar
Adamsprisen (1907)
Royal Astronomical Society sin gullmedalje (1907)
Brucemedaljen (1920) 
James Craig Watson-medaljen (1936)

Oppkallingar
Krateret Brown på månen
Asteroiden 1643 Brown
Brown måneomlaupsnummer

Kjelder

Matematikarar på 1800-talet
Matematikarar på 1900-talet
Elevar ved Christ's College, Cambridge
USA-amerikanske astronomar
Engelske astronomar
Engelske matematikarar
Medlemmar av Royal Society
Tilsette ved Haverford College
Folk frå Kingston upon Hull
Presidentar i American Mathematical Society
Brucemedaljen
Royal Astronomical Society sin gullmedalje
Royal Medal
Tilsette ved Yale University
Udaipur

Udaipur er ein by i den indiske delstaten Rajasthan. Han er kjend for fleire slott og vatn.

Byen er den historiske hovudstaden i det tidlegare Mewar-riket, og er no det administrative hovudkvarteret i Udaipur distrikt. Udaipur er også kjend som City of Lakes og austens Venezia. Pichola-sjøen, Fatah Sagar-sjøen, Udai Sagar og Swaroop Sagar i Udaipur er rekna blant dei vakraste sjøane i Rajastahn.

Byen er også kjent for slotta sine frå Radjput-tida. Særlig berømt er Lake Palace (Jag Niwas), som dekkjer ei heil øy i Pichola-sjøen. Fleire av slotta er gjort om til luksushotell.

Kjelder
Denne artikkelen bygger på «Udaipur» frå ,  den 7. juni 2016.  
 

Byar i Rajasthan
Skipingar i 1559
Evdoxos frå Knidos

Evdoxos frå Knidos (408–355 fvt.) var ein kjend gresk astronom og matematikar. 

Han studerte under Platon og i Heliopolis i Egypt, og arbeidde seinare i Aten og på observatoriet sitt i Knidos. Han skreiv mellom anna ei bok om stjernebileta. Denne er gått tapt, men Aratos gav ut ein poetisk parafrase over verket hans, og her finn ein dei eldste kjende skildringane av dei 48 stjernebileta i antikken. Boka var særs populær. Hipparkhos skreiv ein kommentar til boka og Cicero omsette ho til latin.

Kjelder

Fødde på 400-talet fvt.
Døde på 300-talet fvt.
Grekarar på 300-talet fvt.
Filosofar på 300-talet fvt.
Akademiske filosofar
Astronomar frå gresk antikk
Matematikarar frå gresk antikk
Filosofar frå gresk antikk
Fysikarar frå gresk antikk
Aristoteles
Eveksjon

Eveksjon (av latin for «oppstiging») er den største av dei mange perturbasjonane i rørsla til månen som kjem av den forstyrrande verknaden til sola på systemet jorda-månen. Fenomenet vart oppdaga av Klaudios Ptolemaios.

Kjelder

Månen
Maxime Bossis

Maxime Jean Marcel Bossis () er ein tidlegare fotballspelar frå Saint-André-Treize-Voies i Frankrike som vart europameister med landslaget i 1984.

Karriere

Landslagsspel
Bossis spelte venstreback eller libero på Frankrike i tida 1976-86. Han var med i VM-turneringane 1978, 1982 og 1986, samt i fotball-EM 1984. I semifinalen under VM 1982 mellom Vest-Tyskland og Frankrike stod det 3-3 etter 120 minuttar. Då Bossis mislukkast å skåre på si straffe i den avgjerande straffeskyting, sende vesttyske Horst Hrubesch laget sitt til finalen då han skåra.

Frå 1983 tok Bossis over som libero i landslaget etter Marius Trésor. I den rolla vart europameister under EM i fotball 1984 på heimebane, og to år seinare fekk han ein bronsemedalje under VM i fotball 1986 i Mexico. I bronsekampen mot Belgia kom Bossis inn til sin 76. og siste landskamp, den gong fransk landslagsrekord. Han skåra eitt landslagsmål.

Klubbspel
Bossis var FC Nantes-spelar frå 1973 til 1985. Med Nantes vart han fransk seriemeister 1977, 1980, 1983 og fransk cupvinnar 1979. Perioden 1985-89 tok Bossis plass i midtforsvaret til Racing Paris. I 1990 reiste han tilbake til Nantes og spelte vel eitt år til han la opp i 1991.

Kjelder
Denne artikkelen bygger på «Maxime Bossis» frå ,  den 7. juni 2016.  
 

Franske fotballspelarar
Nantes-spelarar
Spelarar i Fotball-VM 1978
Spelarar i Fotball-VM 1982
Spelarar i Fotball-EM 1984
Spelarar i Fotball-VM 1986
Fargeindeks

Fargeindeks er skilnaden mellom den fotografiske og den visuelle storleiksklassen til ei stjerne. Fargeindeks er eit mål for fargen til stjernene, og gjev derfor opplysningar om temperaturen og spektrumet deira.

Kjelder

Fotometriske system
Indekstal
Harald Schumacher

Harald Anton Schumacher (), like kjend som Toni Schumacher, er ei tysk tidlegare fotballmålvakt frå Düren i Nordrhein-Westfalen. Han vann EM-gull 1980 og to VM-sølv med Vest-Tyskland i åra 1982 og 1986. Med FC Köln sikra han seg tre nasjonale cuptitlar og i 1978 seriegullet i Bundesliga. Schumacher er særleg kjend og berykta for ei utrusing han gjorde i VM-semifinalen 1982 mot Frankrike. I det den franske spelaren Patrick Battiston skulle ta seg forbi Schumacher, vart han meia ned av Schumacher og måtte deretter berast av bana med ein alvorleg skade.

Klubbspel
Schumacher var Köln-spelar frå 1972 til 1987. Han opplevde sin fyrste triumf då laget vann den tyske fotballcupe. Året etter var han med å vinne både Bundesliga og den tyske cupfinalen. Fem år seinare fekk han den tredje cuppokalen med Köln. Våren 1986 vakta han målet då Köln var sjanselause mot Real Madrid i finalespelet i UEFA-cupen. Etter ein sesong i Schalke 04 flytta han sommaren 1988 over til tyrkiske Fenerbahçe i Istanbul. I 1991 vende han tilbake til Tyskland, og var i 1991/92-sesongen reservemålvakt i Bayern München.

Landslagsspel
Schumacher fekk sin landslagsdebut i Reykjavik mot Island i mai 1979. Frå april 1980 til hausten 1986 var han det soleklåre fyrstevalet i Vest-Tyskland sitt mål. Han stod i mål for Vest-Tyskland både i EM-finalen 1980 som enda med siger 2-1 over Belgia og i VM-finalen 1982, der Italia vann 3-1. Også i fotball-EM 1984 vakta han målet for eit vesttysk mannskap som ikkje lukkast kvalifisere seg til semifinaleplass. Schmacher var ein sentral aktør då Vest-Tyskland tok seg til endå ein VM-finale i Mexico i 1986, der Argentina med mellom andre Diego Maradona på laget sende vesttyskarane heim med sølvmedaljar etter tap 1-3. Schumacher spelte 76 landskampar.

Kjelder
Denne artikkelen bygger på «Harald Schumacher» frå ,  den 7. juni 2016.  
 

Tyske fotballspelarar
Vesttyske fotballspelarar
Köln-spelarar
Schalke-spelarar
Fenerbahçe-spelarar
Bayern München-spelarar
Spelarar i Fotball-EM 1980
Spelarar i Fotball-VM 1982
Spelarar i Fotball-EM 1984
Spelarar i Fotball-VM 1986
Fermi-paradokset

Fermi-paradokset er eit paradoks som går ut på at ein ikkje har sett spor av vesen frå andre klotar i Mjølkevegen, trass i at galaksen inneheld over 200 milliardar stjerner, og at kanskje 20 milliardar av dei har planetsystem. I tillegg er sola ei relativt ung stjerne, og det finst milliardar av stjerner i galaksen som er milliardar av år eldre. 

Fysikaren Enrico Fermi meinte i følgje denne tankegangen at jorda burde alt ha blitt vitja, men Fermi fann ikkje overtydande bevis på dette, eller teikn på intelligens andre stader i galaksen. Fermi spurte derfor, «Kvar er dei?»

Kjelder

Astrobiologi
Utanomjordisk liv
Fysiske paradoks
SETI
Uløyste problem i astronomi
Paradokset
Fiksstjerne

Fiksstjerner er eit eldre omgrep for dei stjernene som tilsynelatande held sine innbyrdes stillingar uforandra og derfor dannar stjernebileta, i motsetnad til vandrestjerner (planetar) , som tydeleg flyttar seg. Fiksstjerner er sjølvlysande og av same natur som sola vår, berre at den store avstanden fram til dei gjer at dei ser ut som urørlege lyspunkt. Det berre auga kan sjå i alt ca. 6000 fiksstjerner, fordelt over heile himmelen.

Kjelder

Astrometri
Astronomihistorie
Astrologihistorie
Filarmikrometer

Eit filarmikrometer eller trådmikrometer er eit hjelpeapparat som vert festa innafor okularet i ein astronomisk kikkert. Det består av ein fast trådkross og ein rørleg tråd, mikrometertråden, som er parallell med den eine av dei faste. Mikrometertråden kan ved ein skrue, mikrometerskruen, stillast i forskjellig avstand frå den faste tråden. Samstundes kan heile mikrometeret dreiast om den optiske aksen til kikkerten, og dreiinga kan avleast på ein inndelt sirkel, posisjonssirkelen. Instrumentet vert nytta til å måle den gjensidige stillinga til to nærståande stjerner.

Kjelder

Bakgrunnsstoff

Måleinstrument
Astronomiske instrument
Historiske vitskaplege instrument
Astronomihistorie
Firmament

Firmament er himmelkvelven eller stjernehimmelen, som ein i eldre tider oppfatta som ein fast kuppel, ein krystallsfære, som stjernene var festa til.

Kjelder

Astronomi i antikken
Tidlegare vitskaplege kosmologiar
Mytologisk kosmologi
Kristen kosmologi
Vulgærlatinske ord og uttrykk
Fjodor Bredikhin

Fjodor Aleksandrovitsj Bredikhin () var ein russisk astronom. Han er kjend for arbeida sine om kometar, særleg forma deira. Han studerte òg meteorar og meteorsvermar

I 1857 var han professor i Moskva og 1873 direktør ved observatoriet der. I 1890–1895 var han direktør for Pulkova observatorium. 

Asteroiden 786 Bredichina og krateret Bredikhin på månen er namnsette etter han.

Kjelder

Russiske astronomar
Medlemmar av Vitskapsakademiet i St. Petersburg
Astronomar på 1800-talet
Ujjain

Ujjain (engelsk uttale /udʒˈain/) er ein by i den indiske delstaten Madhya Pradesh. Han ligg ved austbreidden av elva Shipra. Byen har ca. 515 000 innbyggjarar (2011).
Ujjain er blant dei eldste byane i India. Han har ei viktig kulturell og religiøs tyding, og er ein av dei sju viktige valfartsstadene til hinduar.

Byen ligg i Malwa-regionen, rundt 5 mil nordvest for Indore.
Han er eit jernbaneknutepunkt og har mykje handel av jordbruks- og tekstilprodukt. Ujjain har også ein bomulls- og næringsmiddelindustri. Byen har eit universitet som blei grunnlagd i 1957.

Kjelder

Denne artikkelen bygger på «Ujjain» frå ,  den 8. juni 2016.

Bakgrunnsstoff

 Litteratur 
 Dongray, Keshav Rao Balwant (1935): Ujjain. Alijar Darbar Press, Gwalior.
 Dipak Kumar Samanta (1996): Sacred Complex of Ujjain. D.K. Printworld. ISBN 978-81-246-0078-8.
 Rahman Ali; Ashok Trivedi; Dhirendra Solanki (2004): Buddhist remains of Ujjain region: excavations at Ṣodañga. Sharada Pub. House. ISBN 978-81-88934-15-7.

Nettstader
 Offisiell nettstad for Ujjain distrikt (engelsk)
 Stader å vitja i Ujjain  (engelsk)

Byar i Madhya Pradesh
Pilegrimsmål i hinduismen
Pilegrimsmål i India
Xylofágou

Xylofágou (gresk Ξυλοφάγο, tyrkisk Ksilofagou) er ein by på Kypros og ein lokalstyrd busetnad i distriktet Lárnaka i Republikken Kypros.

Ved folketeljinga i 2011 hadde busetnaden 6 231 innbyggjarar.

Referansar 

Xylofagou
Fomalhaut

Fomalhaut (Alfa Piscis Austrini, Alfa PsA, α Piscis Austrini, α PsA) er den mest lyssterke stjerna i stjernebiletet Den sørlege fisken og ei av dei mest lyssterke stjernene på himmelen. Ho er ei klasse A-stjerne i hovudserien kring 25 lysår frå jorda som målt av Hipparcos-satellitten. Sidan 1943 har spekteret til denne stjerna tent som ein av dei stabile ankerpunkta ein klassifiserer andre stjerner etter. Ho er klassifisert som ei Vega-liknande stjerne som stråler overskot av infraraud stråling, som indikerer at ho er omgjeve av ei skive kring stjerna. Fomalhaut, klasse K-stjerna TW Piscis Austrini og klasse M-stjerna LP 876-10 utgjer eit trippelsystem.

Fomalhaut er særleg viktig innan leitinga etter exoplanet, sidan ho er senteret i det første stjernesystemet med ein exoplanet (Fomalhaut b) som er mogeleg å sjå i synleg lys. Biletet vart publisert i Science i november 2008. Fomalhaut er den tredje mest lyssterke stjerna ein kjenner som har eit planetsystem (sett frå jorda), etter Pollux og sola.

Kjelder
Denne artikkelen bygger på «Fomalhaut» frå ,  den 8. juni 2016.

Bakgrunnsstoff

Fomalhaut
Triple stjernesystem
Piscis Austrini, Alfa
Piscis Austrini, 24
Den sørlege fisken
Variable stjerner
Hovudseriestjerner klasse A
arabiske ord og uttrykk
Sirkumstellare skiver
Stjerner med eigennamn
216956
113368
8728
Planetsystem
3
Saros

Saros er ein periode på 6585,32 dagar (18 år, 111/3 dag) som ein måne- eller solformørking gjentar seg, med forskyving vestover på 120 lengdegrader (på grunn av brøken 0,32). Dette tidsrommet omfattar 223 synodiske månader (= 6585,32 dagar), og òg 242 drakoniske månader (= 6585,36 dagar). Månen vender derfor etter forløpet av ein saros tilbake til omtrent same stilling i forhold til jorda, sola og knutane til månebanen, slik at vilkåret for formørking igjen blir nesten den same.

Ei rekkje formørkingar som tilhører same saros, vart kalla ein formørkingsfamilie. Ei svak, kontinuerleg forskyving i breidde set ei grense for talet på formørkingar i éin familie. Ei rekkje solformørkingar inneheld ca. 70 (av desse kring 45 totale eller ringforma), med ei lengd på kring 1200 år. Ein serie måneformørkingar inneheld kring 50, med ei lengd på 800 år. Saros var kjent alt av kaldearane 500-talet fvt.

Kjelder
Saros. (14. februar 2009). I Store norske leksikon. Henta 13. august 2014 frå http://snl.no/saros.

Bakgrunnsstoff
NASA - Formørkingar og saros

Formørkingar
Tid i astronomi
Astrologi
Voróklini

Voróklini (gresk Βορόκληνη, tyrkisk Voroklini) eller Oróklini (Ορόκλινη) er ein by på Kypros og ein lokalstyrd busetnad i distriktet Lárnaka i Republikken Kypros.

Ved folketeljinga i 2011 hadde busetnaden 6 134 innbyggjarar.

Referansar 

Voroklini
Krattbjørnebær

Krattbjørnebær (Rubus langei) er ein fleirårig art i bjørnebærgruppa i rosefamilien. Planten dannar ein busk som har årsskot med skarpe kantar, kraftige tornar og femkopla blad. Blomane er lyseraude og fruktsamlinga er svartraud.

Arten er funnen i Danmark, England, Luxembourg, Nederland, Noreg og Tyskland. I Noreg er krattbjørnebær berre funne i Aust-Agder, og er raudlista som sårbar i Noreg.

Synonym for det vitskaplege namnet er Rubus villicaulis subsp. rectangulatus Focke, Rubus rectangulatus (Focke) Utsch, non Braeucker 1882 og Rubus villicaulis subsp. langei (Frid. & Gelert) Focke

Kjelder 

Viltveksande plantar i Noreg
Bjørnebærslekta
Frank Schlesinger

Frank Schlesinger () var ein amerikansk astronom. Han utvikla ein metode med å bruke fotografiske plater i staden for direkte visuelle studiar for å finne trigonometriske stjerneparallaksar. 

Han var direktør for Allegheny-observatoriet 1905–1920 og for Yale-observatoriet 1920–1941.

Prisar
Valz-prisen til Det franske vitskapsakademiet (1926)
Royal Astronomical Society sin gullmedalje (1927)
Brucemedaljen (1929)
Krateret Schlesinger på månen er namnsett etter han, og det same er asteroiden 1770 Schlesinger.

Kjelder

USA-amerikanske astronomar
Royal Astronomical Society sin gullmedalje
Elevar ved Columbia University
Medlemmar av United States National Academy of Sciences
Astronomar på 1900-talet
Fra Mauro på månen

Fra Mauro er eit fjellområde og stort ringfjell på månen, like sør for ekvator. Astronautane frå Apollo 14 landa her 5. februar 1971. Fra Mauro er kalla opp etter den venetianske geografen og munken Fra Mauro (død 1459). Verdskartet hans, som var fullført i 1457, har sidan 1910 hengt i Dogepalasset i Venezia.

Satellittkrater
Til vanleg er desse identifisert på månekart med ein bokstav ved sidan av kratermidtpunktet som er nærast Fra Mauro.

Kjelder

Ringfjell på månen
USA Today

USA Today er ei amerikansk dagsavis skipa i 1982 av Allen Neuharth. Ho er ei av dei største nasjonale avisene i USA, og har vore den med dei største opplagstala.
Eigaren og utgjevaren av avisa er Gannett Company.

Første utgåva av USA Today kom ut den 15. september 1982. Avisa har hovudkvarter i Tysons Corner i Virginia. 

Avisa blir seld i alle 50 statane i USA og i District of Columbia, Guam, Puerto Rico, Canada og Storbritannia. Avisa kostar 2 dollar, og er tilgjengeleg gratis på Internett.

USA Today hadde eit opplag på  i 2013, noko som gjorde henne til den største papiravisa i USA. Når også digitale abonnement er telde med er ho den tredje største avisa i landet, etter The Wall Street Journal og The New York Times.

Kjelder
Denne artikkelen bygger på «USA Today» frå , og «USA Today» frå  den 8. juni 2016.  
 
Denne artikkelen bygger på «USA Today» frå ,  den 8. juni 2016.

Bakgrunnsstoff
 
 USA Today

USA-amerikanske riksaviser
Skipingar i 1982
Engelskspråklege aviser
USA-amerikanske dagsaviser
Kíti

Kíti (gresk Κίτι, tyrkisk Çite) er ein distriktsby på Kypros og ein lokalstyrd busetnad i distriktet Lárnaka i Republikken Kypros.

Ved folketeljinga i 2011 hadde busetnaden 4 252 innbyggjarar.

Referansar 

Kiti
Ormídia

Ormídia (gresk Ορμήδεια, tyrkisk Ormidya) er ein distriktsby på Kypros og ein lokalstyrd busetnad i distriktet Lárnaka i Republikken Kypros. Ormídia ligg som ein enklave innanfor det britiske baseområdet Dekélia.

Ved folketeljinga i 2011 hadde busetnaden 4 189 innbyggjarar.

Referansar 

Ormidia
Thomas Häßler

Thomas Jürgen Häßler () er ein tysk tidlegare fotballspelar frå Vest-Berlin som vart verdsmeister med Vest-Tyskland i 1990 og europmeister med Tyskland i 1996.

Midtbanespelaren Häßler spelte 101 landskampar for (Vest-)Tyskland i tida 1988-2000, og var med i samtlege seks meisterskapsturneringane i åra frå VM 1990 til EM 2000. Allereie i VM i fotball 1990 opplevde han å verte verdsmeister då Vest-Tyskland slo Argentina 1-0 i ein sjansefattig finale. To år seinare var Häßler ein av dei mest framståande aktørane i EM i fotball 1992, men kunne ikkje hindre at Danmark slo Tyskland 2-0 i finalen. Derimot lukkast han verte europmeister då Tyskland vann EM-finalen 1996 på såkalla «golden goal». Frisparkspesialisten Häßler skåra 11 landslagsmål.

På klubbnivå var Häßler innom sju ulik klubbar i tre land i tidsromet 1984-2004. Lengst spelte han for FC Köln (1984-90), AS Roma (1991-94), Karlsruhe (1994-98) og 1860 München (1999-2003). Med Köln deltok han i UEFA-cupfinalen i 1986, der det vart tap, og han fekk seriesølv med laget både i 1989 og 1990. Sidan måtte han bokføre tap i den italieneske cupfinalen 1993 med AS Roma og i den tyske cupfinalen 1996 med Karlsruhe.

Kjelder
Denne artikkelen bygger på «Thomas Häßler» frå ,  den 8. juni 2016.  
 

Tyske fotballspelarar
Vesttyske fotballspelarar
Köln-spelarar
Karlsruhe-spelarar
1860 München-spelarar
Roma-spelarar
Juventus-spelarar
Borussia Dortmund-spelarar
Spelarar i Fotball-VM 1990
Spelarar i Fotball-EM 1992
Spelarar i Fotball-VM 1994
Spelarar i Fotball-EM 1996
Spelarar i Fotball-VM 1998
Spelarar i Fotball-EM 2000